Downloaded from YTS.MX
Official YIFY movies site: YTS.MX
ORIGINALNI NETFLIXOV DOKUMENTARNI FILM
Zamislite da ste rođenjem bačeni u galaksiju sitnih, plutajućih stvorenja.
Točkica izgubljena u oceanu.
Nikad niste upoznali majku i oca.
Nema vam tko pokazati kamo da idete i što da učinite.
Tako život počinje ovoj malenoj kljunastoj napuhači.
Zvat ćemo je Puha.
S nekoliko mjeseci manja je od nokta.
Nošena oceanom, kreće se prema neizvjesnoj budućnosti.
Ovo je Puhin svijet.
Živahan koraljni greben, dom tisućama stvorenja.
Kako biste vidjeli ono što Puha vidi, morate pogledati izbliza.
Iz neposredne blizine.
Priča o svakom koraljnom grebenu počinje sa sićušnim stvorenjima na njemu.
Prvi put otkrivamo pogled na njihov nevjerojatan mikrokozmos.
Svijet u kojem se drama odvija u omjerima koji su premaleni,
previše brzi…
i previše spori da bi ih ljudsko oko zamijetilo.
Iz Puhine sićušne perspektive
sigurno se čini gotovo čarobnim.
Koraljni greben kakav nikad nismo vidjeli.
Promatran golim okom, ocean može izgledati beživotno.
Kad se približite, otkrit ćete milijarde sićušnih stvorenja.
Neka su toliko sitna
da bi stotine tih jedinki stale u samo jednu kap vode.
Ovdje započinje Puhin životni put.
Izlegla se iz jajeta na grebenu, a struja ju je odnijela na otvoreno,
gdje se hrani sićušnim planktonima.
Mnoge ribe koraljnih grebena tako započinju život.
Za nekoliko mjeseci
mikroskopski zalogaji više joj neće biti dovoljni za život.
Mora pronaći obilnije obroke.
To predstavlja problem velik poput oceana.
Kako će Puha pronaći put natrag do grebena?
VELIKI KORALJNI GREBEN
Kad se mnogo stvorenja okupi na istom mjestu, događa se nešto sjajno.
Mnoštvo stvara buku,
a koraljni greben prometno je mjesto.
Zvuk može putovati kilometrima pod vodom.
Puha samo mora slušati.
Većinu ovoga što vidite izgradile su životinje
manje od vašeg nokta.
Ovdje nastaju tisuće života i milijuni priča.
Ne vjerujete?
Pogledajte iz Puhine perspektive.
Najmanja od ovih stvorenja nisu veća od zrna pijeska.
Puhinoj novi svijet mikrokozmos je sićušnih stvorenja
čiji život ne primjećuju divovi poput nas.
S tri mjeseca Puha je veličine zrna graška.
Osim što je zabrinjavajuće,
to je i opasno.
Srećom, Puha ima dovitljiv način obrane.
Otrovna je.
I sadrži upozorenje.
Šare na njezinu tijelu govore:
„Ako me pojedeš, zažalit ćeš.”
Premda je otrovna, nije nepobjediva.
U blizini vreba grabežljivac.
Riba lav.
Nevjerojatne peraje ovog okrutnog lovca
služe tome da stjera sitni plijen u tjesnac.
Većina riba koraljnih grebena ne preživi prvu godinu života.
Na Puhinu sreću,
koralj stvara labirint malenih prolaza,
gdje se mlada ribica može sakriti preko noći.
Neprimijećena
i nepojedena.
Dok Puha spava, stvaraju se temelji njezina svijeta.
Svake godine
Mjesec, plima i oseka , kao i temperatura vode
signaliziraju milijardama korala
da je večeras pravo vrijeme da izbace mlade na otvoreno more.
Na ustima sićušnih koraljnih polipa
pojavljuju se sitne nakupine jajašaca i sperme.
Gotovo savršeno usklađeni, uzdižu se
i putuju prema površini.
Plutaju na morskoj struji i miješaju se s mrijestom
tisuća drugih koraljnih kolonija.
Ako među milijardama ovih jajašaca
jedno večeras naiđe na druga…
dogodit će se nešto nevjerojatno.
Nastat će mikroskopska ličinka,
jedva vidljivo stvorenje koje će stvoriti novu koraljnu koloniju.
Plutat će danima,
sve dok ne čuje zov koraljnog grebena.
Tad će zaroniti,
hrabro izbjegavajući mnoštvo grabežljivaca i klopki.
Kad niste veći od točkice,
račić dug tri centimetra može izgledati čudovišno.
Ličinka na koraljnom grebenu traži savršeno mjesto za svoj dom.
Kad pronađe pravo mjesto,
mijenja se
i od plutajuće ličinke nastaje mladi koralj.
Kako raste, njegov kostur postaje dijelom koraljnog grebena.
Uz pomoć drugih koji sudjeluju u gradnji,
koralji postaju žive strukture
koje postaju dom mnoštvu drugih stvorenja.
Potrebne su stotine, ponekad i tisuće godina,
da generacije sićušnih graditelja grebena izrade Puhin koraljni velegrad.
Puha je zasad sigurna u svom skrovištu unutar grebena.
No mora se suočiti s grabežljivcima i krenuti u potragu za hranom.
Koralji i ovaj put pomažu.
Koralji stvaraju energiju koja hrani životinje na grebenu.
Sve počinje s jednostaničnim bićima nalik biljkama
koje žive na koraljima, zooksantelama.
Neka vas zvučno ime ne zavara.
Sve je ovdje jako maleno.
Ovi su mališani životni partneri koralja.
Sakupljaju Sunčevu energiju da prehrane domaćine na koralju.
Kako koralji rastu i razvijaju se,
dijele energiju s ostatkom grebena.
Neka stvorenja izravno crpe tu energiju, tako što jedu koralj.
Ova mala morska zvijezda, trnova kruna,
koristi oči na krajevima svojih ruku da pronađe koraljne kolonije.
Razvijen podvodni njuh pomaže joj da pronađe prave vrste.
Proždire koraljne polipe, ostavljajući ožiljak na koraljnom grebenu.
Ne hrane se svi stanovnici koraljem.
Da je tako, uskoro bi srušili svoj grad od grebena.
Srećom, postoji još jedan način na koji koralji daju hranu.
Čine to pomoću sluzi.
Koralji izbacuju sluz koja je previše fina za stvorenja poput Puhe,
ali skupina drevnih organizama brine se da se ta energija ne izgubi.
Spužve.
Promatrane golim okom, čine se nepokretnima,
ali ako ubrzate vrijeme, otkrit ćete da imaju ključnu ulogu na grebenu.
Spužve tijelima upijaju goleme količine vode.
Filtriraju koraljnu sluz i koriste tu energiju za rast.
Kad se zasite,
spužve spremaju organski otpad na površini tijela.
Tako stvaraju zalogajčiće
kojima se hrane sićušna stvorenja.
Te životinje jedu malo veća stvorenja.
O, ne. Samo malo veća? Ne, ovo je preveliko.
Ogromno je.
Ovo već može.
Sad je bolje.
Dio reciklirane hrane od spužvi završi u vodenom stupu,
gdje je hvataju i jedu filtratori.
Poput božićnog drvca,
slavljenički raspoloženog crva.
Ovaj porculanski rak veličine badema
svojim laganim kliještima hvata
sićušne čestice hrane iz vode.
Ovdje su sve površine pune života.
Ništa ne propada.
Na leđima morskog puža veličine masline
još manja stvorenja stvaraju dom.
Da nema tih malih stvorenja koja recikliraju energiju u koraljima,
veća stvorenja ne bi imala što jesti.
Život na koraljnom grebenu ovisi o suradnji tisuća stvorenja,
a svako od njih ima svoju ulogu.
Puha je savršeno prilagođena za lov u ovom sićušnom svijetu.
No okrutna je činjenica da ono što jede može biti pojedeno.
Nisu svi koralji bezopasni.
Neki su grabežljivci.
Njihovi su pipci puni smrtonosnih stanica
te služe probadanju i paraliziranju sićušnog plijena.
Ako želi preživjeti u dubinama grebena,
Puha mora saznati sve tajne o njegovim mračnim zakucima.
Neke su uličice opasnije od drugih.
Ova je grdobina veličine vašeg palca.
Div u ovom mikroskopskom svijetu.
Puha je otkrila da kao napuhača ima supemoć.
U djeliću sekunde može se napuhati poput balona.
Taj joj je trik upravo spasio život.
Međutim, kao jedna od manjih riba na grebenu, Puha je u stalnoj opasnosti.
Njezina supermoć nakratko će odbiti grabežljivce,
ali neke sile ne može kontrolirati.
Iznad valova bijesni oluja u svijetu koji Puha neće nikad upoznati.
Ta okrutna sila uranja u dubinu oceana.
Unatoč obilju hrane,
greben je opasno mjesto za mladu ribu.
Instinkt joj govori da su vode ispod koraljnog velegrada možda sigurnije.
Kako bi pronašla utočište, mora proći kroz čudni novi svijet.
Pješčane ravni.
Na pijesku se svaki rak mora pobrinuti za sebe.
Ravni su dom strvinarima, filtratorima i kopačima.
Ovdje vlada vječni sukob riba i zmijača.
Na dinama je Puha pronašla školjku
koja vuče svoju ljušturu kroz vrt hodajućih koralja.
Ovi koralji veličine oraha žive na pijesku,
upijaju Sunčevu svjetlost i hrane se sićušnim stvorenjima.
No ne svodi se sve na sunčanje i grickalice.
U stalnoj su opasnosti da će ih srušiti ili žive zakopati.
To je smrtna kazna za koralj koji treba Sunčevu svjetlost.
Ponekad pomoć dolazi s neočekivanih mjesta.
Zbilja neočekivanih.
U ovom slučaju, iz crvotočine.
Kikiriki crv živi u rupi u podnožju hodajućeg koralja.
Crv održava koraljnog domaćina u uspravnom položaju.
Zauzvrat, koralj nudi zaštitu
svom skliskom stanaru dok traži hranu u pijesku
i pritom vuče svoju koraljnu prikolicu.
Ovdje ne postoje male uloge. Samo mali organizmi.
Put preko pješčanih ravni možda nije dalek,
ali prava je pustolovina za mladu ribu.
Ovdje se nema kamo sakriti i nema mnogo hrane.
Baš kad se činilo da nema kraja pijesku,
na obzoru se pojavila oaza.
Labirint korijenja mangrova,
rupa i prolaza s dovoljno hrane i manje opasnosti od grabežljivaca.
Savršeno mjesto na kojem se sićušna riba može hraniti,
rasti i usavršiti vještine nužne za preživljavanje.
Nije jedina koja se uputila na ovo putovanje.
Plićaci su utočište raznim mladim ribama koraljnih grebena.
Puha je pronašla dječji vrtić.
Sve se čini boljim.
Prošli su dani otkad je dobro jela.
Gladna je. Mogla bi pojesti vola.
Možda ipak ne.
Ipak, mora pronaći hranu, i to brzo.
Promatranje starosjedilaca možda pomogne.
Maleni morski konjici stručni su lovci u ovom sićušnom svijetu.
Ciljaju na ljuskare manje od zrna riže.
Ovi maleni biljojedi provode vrijeme žvačući alge
i mikroskopske životinje u morskoj travi.
Igraju ključnu ulogu u hranidbenoj mreži.
Veza su između biljaka i većih stvorenja poput Puhe.
Na livadama u laguni
alge i morske trave skupljaju energiju od Sunca.
Opskrbljuju zajednicu hranom
i proizvode kisik za cijeli planet.
To je velik posao za ove male biljke.
Cvjetovi morske trave manji su od maslačaka.
Privlače mnoštvo sićušnih ljuskara
koje Puha i morski konjici vole jesti.
Poput pčela, i ljuskari mogu prenijeti pelud s cvijeta na cvijet.
Laguna je kozmos svjetova u svjetovima.
Što više gledate, više ćete otkriti.
Na vlati morske trave
mikroskopski stapkočašac prazni sadržaj svog sićušnog trbuha.
O ovom se svijetu jako malo zna.
Premalen je.
Nakon šest mjeseci u plićaku Puha je postala tinejdžer.
I jede kao pravi tinejdžer.
Učetverostručila se.
I sve je samopouzdanija.
No ne smije se opustiti.
Čak i u idiličnom dječjem vrtiću ima grabežljivaca u zasjedi.
Ovaj je škarpun savršeno kamufliran
dok čeka da prođe neoprezna žrtva.
No kamuflaža ponekad može biti štetna.
Laguna je mreža odnosa.
Kamo god pogledate, odvijaju se male priče.
Ovom raku čuvaru ne sviđa se što mu mlada riba jede kuću.
Neće podnositi nevolje koje mu stvara mala riba leptir.
Baš kad je mislio da je završio s poslom, rak samac mu je nagazio polipe.
Naravno, to nije u redu.
Rak možda izgleda opako kad se rješava nametljivaca,
ali bez koraljnog zaklona i on bi mogao postati nečija večera.
Rak treba koralj jednako kao što koralj treba raka.
Sva stvorenja ovise o drugima da bi mogla opstati.
Mala Puha narasla je i sad je veličine ljudskog palca.
Duga je malo više od pet centimetara i konačno je prerasla dječji vrtić.
Sad kad je veća, obilje hrane na grebenu čini se privlačnijim.
Opet mora prijeći pješčane ravni.
No sad gotovo odrasla Puha kreće na put
u potrazi za trajnim domom.
Na početku prijelaza
Puha je naišla na slijepog zombi puža koji njuhom traži idući obrok.
Sitni strvinari poput njega ekipa su za čišćenje oceana.
Prljav posao, ali netko mora i to.
U blizini lovi grabežljivi konusni puž.
Struja mu je donijela miris zombi puža.
Počinje spora potjera.
Kao kad lav lovi gazelu po afričkim ravnima,
slijedi napeta akcija.
Zapravo nije tako, ali postaje uzbudljivo kad ubrzate.
Ovdje možete bježati,
ali ne možete se sakriti.
Ne od konusnog puža iznimno razvijena njuha.
Konusni puž ubija zombija otrovnim harpunom.
Nemilosrdno.
U ovom svijetu puž je pužu vuk.
No Puha uči kako se nositi sa svim tim ubojstvima i kaosom.
Sad je više zabrinjava kako pronaći brzu hranu
na dugom putovanju do grebena.
Kad se približila koraljnom grebenu, Puha je pronašla promijenjen svijet.
Čudne boje pokazuju da koralji pate.
Temperatura vode mnogo je viša nego što im je ugodno.
Zooksantele u koraljima su uznemirene.
Koralji ih počinju izbacivati.
Bez životnih partnera koji im daju hranu,
počinju blijedjeti i umirati od gladi.
Koralji umiru.
Puhin podzemni velegrad koji je stvaran tisućama godina
pretvorio se u ruševine zbog zagrijavanja oceana.
Mnogi koraljni grebeni na svijetu već su u tom katastrofalnom stanju.
Svake godine raspad se nastavlja.
Ako ne promijenimo način djelovanja u svom svijetu,
Puhin svijet prestat će postojati.
Ovo je trebao biti Puhin kraj putovanja,
ali ne može ovdje ostati.
Mora ići u potragu za zdravim grebenom kojeg će zvati domom.
S otprilike dvije godine
Puha je deset puta dulja nego kad je prvi put stigla na greben.
Otprilike je veličine dlana.
Opet je ono doba godine
kad Mjesečevi ciklusi i temperatura vode
pokreću reproduktivne sustave milijarde koralja
na australskom Velikom koraljnom grebenu.
Ono što je počelo kao sitan pokret uskoro će ispuniti more nadom.
Nova generacija sprema se popraviti,
obnoviti i stvoriti nove koraljne grebene.
Iste noći tisuće drugih stvorenja na grebenu sudjeluje u masovnom mrijestu.
To je najveći reproduktivni događaj na cijeloj Zemlji.
Neki od ovih mikroskopskih junaka uz malo sreće otplutat će do mjesta
na kojem je riba zdrava,
voda čista,
a temperatura sasvim prikladna.
Ako uspiju, možda će, unatoč svemu,
obaviti životno važnu misiju.
Izgradit će i održavati najveću živu strukturu na Zemlji.
Puha je konačno našla mjesto za život, zdrav koraljni greben.
Sad je veća i sigurnija u sebe,
a stari neprijatelji koji su je ugnjetavali izbjegavaju je.
Nastavi plivati, ribo lave.
Samo plivaj dalje.
Uskoro će Puha pronaći novi teritorij,
područje koje će poznavati kao vlastitu peraju.
Branit će ga od drugih napuhača,
u nadi da će jednog dana naći partnera.
Puha i partner doživjet će gotovo deset godina.
Jednog dana njihovi mladi bit će bačeni u ocean
i odigrat će ključnu ulogu u ovom divnom ekosustavu.
Morat će se mjeriti s roditeljima.
Naš pogled na ovaj mikrosvijet tek je otvoren.
Otkrivamo da su sićušna stvorenja u njemu
inteligentnija i kompleksnija nego što smo mogli zamisliti.
Ima još mjesta na kojima kljunasta napuhača pliva,
još kamuflažnih čudovišta i šarenih koralja.
Ova jedinstvena mala bića čine sve što mogu
da zadrže svoj krhki svijet.
Sve ostalo ovisi o nama.
Prijevod titlova: Andrea Šimunić